**VAŽNO OBAVEŠTENJE ZA UČENIKE KOJI POLAŽU PRIJEMNI ISPIT**

1. Identifikacija učenika na prijemnom ispitu vrši se pomoću đačke knjižice iz osnovne škole, sa fotografijom učenika koja je overena pečatom osnovne škole. Učenici su dužni da pre početka ispita daju na uvid knjižicu dežurnom nastavniku. Ovo se odnosi na sve delove ispita kojima učenici pristupaju. Učenici ne mogu pristupiti ispitu ukoliko kod sebe nemaju đačku knjižicu sa fotografijom.
2. Učenici koji polažu diktat (pismeni ispit iz solfeđa) dolaze obavezno, radi prozivanja i identifikacije, 30 minuta pre ispita iz diktata, odnosno u 09.30 časova u petak, 31. maja 2019., ispred učionice broj 27, gde će se obaviti ispit.
3. Učenici diktat pišu običnom olovkom.
4. Učenici na mestu polaganja ispita iz diktata pored đačke knjižice mogu imati samo običnu olovku, gumicu i flašicu sa vodom. Sve ostale lične stvari, uključujući mobilne telefone, treba da ostave u učionici u kojoj polažu ispit, na mestu koje će posebno za ovu namenu biti određeno, na šta će ih uputiti dežurni nastavnik, ili kod svojih roditelja.
5. Učenici koji polažu test iz teorije muzike dolaze obavezno, radi prozivanja i identifikacije, upućivanja na mesto i popunjavanja identifikacionih kartica, 30 minuta pre ispita iz teorije muzike, odnosno u 10.30 časova u petak, 31. maja 2019, ispred učionice broj 27, gde će se obaviti ispit.
6. Odgovori na testu iz Teorije muzike na kraju rada moraju biti napisani hemijskom olovkom plave boje. Odgovori napisani samo običnom olovkom smatraju se nevažećim.
7. Učenici na mestu polaganja testa iz teorije muzike pored đačke knjižice mogu imati samo običnu olovku, hemijsku olovku, gumicu i flašicu sa vodom. Sve ostale lične stvari, uključujući mobilne telefone, treba da ostave u učionici u kojoj polažu ispit, na mestu koje će posebno za ovu namenu biti određeno, na šta će ih uputiti dežurni nastavnik, ili kod svojih roditelja.
8. Na prijemnom ispitu može prisustvovati samo komisija, supervizor, korepetitor koji prati učenika, kao i predsednik školske komisije (po pravilu direktor škole ili izuzetno lice koje direktor odredi).
9. Prema Uputstvu Ministarstva provete, roditeljima, odnosno zakonskim zastupnicima učenika i predmetnim nastavnicima nije dozvoljeno prisustvo u školi za vreme polaganja prijemnog ispita bez posebne dozvole (kada je odrasla osoba u svojstvu ličnog pratioca ili asistenta učeniku sa smetnjama u razvoju i invaliditetom).

 Direktor škole

 \_\_\_\_\_\_\_\_\_\_\_\_\_\_\_\_\_\_\_\_\_\_

 Dragana Nikolić